Title: Ўзбекистон Республикасида чармпойабзал соҳасини ривожлантириш бўйича олиб борилаётган ишлар тўғрисида
Author: Admin
Last saved by: Nina
Company: Grizli777

Жорий йилнинг 7 май куни Миллий матбуот марказининг биносида “Экспортбоп маҳсулотлар тури ва хилларини кўпайтириш, соҳага инвестицияларни янада кенг 
жалб қилиш борасида белгиланган чора-тадбирлар” мавзусида ўтказиладиган 
Матбуот анжуманига

ПРЕСС-РЕЛИЗ

«Ўзчармсаноат» уюшмаси Ўзбекистон Республикаси Президентининг 2018 йил 3 майдаги ПҚ-3693-сонли “Чарм-пойабзал ва мўйначилик соҳаларини ривожлантириш ва экспорт салоҳиятини оширишни янада рағбатлантириш чора-тадбирлари тўғрисида”ги Қарорига асосан ташкил топган.
Бугунги кунда Уюшма таркибида жами 507 та ишлаб чиқариш корхонаcи бўлиб, жумладан: 
- 55 та чарм ишлаб чиқарувчи корхона;
- 299 та пойабзал ишлаб чиқариш корхонаси;
- 60 та чарм-атторлик маҳсулотлари ишлаб чиқариш корхонаси;
- 64 та чармдан турли хил чарм маҳсулотлари ишлаб чиқарувчи корхоналар; 
- 29 та замонавий қушхоналар.
Сўнгги йилларда давлат томонидан чарм-пойабзал соҳасига кўрсатилаётган эътибор ва ҳар томонлама қўллаб-қувватлаш чоралари, шунингдек, соҳа ишлаб чиқарувчиларининг иштиёқи ва ишбилармонлиги натижасида чарм-пойабзал тармоғи юқори суръатлар билан ривожланиб боряпти.
Бизнес муҳитини яхшилаш ва жаҳон молия тизимига интеграциялашиш мақсадида миллий иқтисодиётимизни тубдан ислоҳ қилиш шароитида чарм-пойабзал саноатида рўй бераётган ижобий ўзгаришлар чет эллик хамкорлар ва инвесторларни кўпроқ жалб қилмоқда. 
Уюшма таркибига кирган корхоналар томонидан сифатли, истеъмолчилар учун қулай ва харидоргир бўлган маҳсулотлар ишлаб чиқарилишини тизимли ва изчил равишда ташкил этиш чоралари кўрилди, шунингдек, мамлакатимиз аҳолисини зарур чарм-пойабзал маҳсулотлари билан таъминлаш бўйича зарур тадбирлар амалга оширилди. 
Давлатимиз томонидан соҳа корхоналари учун яратилган имтиёзлар ва преференциялар, мамлакатимиздаги қулай инвестицион муҳит натижасида чарм-пойабзал соҳасида бир қатор долзарб йўналишларда кескин ижобий ўзгаришларга эришилмоқда. 
1. Соҳани янада ривожлантириш ва мамлакатимиз чармсаноат корхоналарини Марказий Осиёдаги чарм маҳсулотлари ишлаб чиқариш марказига айлантириш учун инвестиция лойиҳаларининг амалга оширилиши муҳим замин бўлмоқда. 
2018 йилда жами 96 та 129,9 млн.долларлик, шундан 
48,5 млн.долларлик тўғридан-тўғри хорижий сармояларни жалб қилиш ҳисобига (2017 йилга нисбатан 5,3 баравар ўсиш даражасидаги) инвестиция лойиҳалари амалга оширилди.
Республикамизда чарм хом ашёсини чуқур қайта ишлашни таъминлаш ва юқори қўшилган қийматга эга тайёр чарм-пойабзал маҳсулотлари ишлаб чиқарилишини назарда тутган мақсадли дастурларни рўёбга чиқариш, маҳсулотларни чет элга сотиш ҳажмини ошириш ва тармоққа тўғридан-тўғри хорижий инвестицияларни жалб қилиш бўйича амалий чоралар кўрилмоқда. 
Жорий йилга мўлжалланган 120 та инвестицион лойиҳаларни муваффақиятли бажариш натижасида 73 та янги корхона барпо этилади ва фаолият юритаётган корхоналарнинг 47 тасида модернизация ишлари якунланади. Йил якуни бўйича тармоққа жалб этиладиган 150,0 млн. АҚШ доллари атрофидаги инвестициялар ҳисобига мингдан зиёд янги иш ўринлари яратилади ва уларни тўлдиришда олий таълим муассасалари ва касб-ҳунар коллежлари битирувчиларига устунликлар берилади. 

2. Ишлаб чиқаришни самарали ташкил қилиш бўйича:
Корхоналар томонидан сифатли, истеъмолчилар учун қулай ва харидоргир бўлган маҳсулотлар ишлаб чиқарилиши тизимли ва изчил равишда ташкил этилмоқда. Жумладан, пойабзал маҳсулотлари ишлаб чиқариш 2017 йилда 10,9 млн. жуфтни ташкил қилган бўлса, 2018 йилда 58,1 млн.жуфт (5,4 баробар кўп) ишлаб чиқарилди. Шу каби, чарм-атторлик маҳсулотлари 2,7 баробар, халқ истеъмол моллари 2,4 баробар кўп ва сифатли равишда ишлаб чиқарилди.
Давлатимиз томонидан соҳа корхоналари учун солиқ ва божхона имтиёзлари ҳамда преференциялар берилгани учун республикамизда ишлаб чиқарилаётган чарм-пойабзал ва чарм-атторлик маҳсулотларининг таннархи (себестоимость) нафақат Марказий Осиё давлатлари ичида, балки жаҳон миқёсида энг паст даражани ташкил қилмоқда. Бу эса: 
республикамиз аҳолисини хилма-хил ва сифатли пойабзал ва чарм-атторлик маҳсулотлари билан тўлиқ таъминлаш учун; 
салоҳиятли хорижий инвесторларни жалб этиш учун;
маҳсулотларни етказиб бериш учун хорижий ҳамкорлар-истеъмолчилардан буюртмалар олиш учун муҳим замин яратмоқда.
3. Соҳанинг экспорт салоҳиятини ошириш бўйича:
Уюшма томонидан тайёр чарм-пойабзал маҳсулотларини экспорт қилишни таъминлаш борасида ҳам бир қатор самарали тадбирлар амалга оширилмоқда. Жумладан, соҳа корхоналарининг халқаро ва республикамизда чарм-пойабзал маҳсулотлари бўйича ўтказилган кўргазмаларда иштирок этишида ва хорижий салоҳиятли харидорлар билан савдо-иқтисодий алоқалар ўрнатишда доимий равишда амалий ёрдам кўрсатилмоқда. 
Соханинг экспорт салоҳияти 2018 йилда 2017 йилга нисбатан деярли 150 % га ўсди (105,1 млн. дан 151,4 млн.долларга етди), бунда тайёр маҳсулотларнинг салмоғи юқори бўлиши таъминланди. 2019 йилда экспорт ҳажми 190 млн.долл. бўлиши кутилмоқда.